**ΔΙΑΚΟΠΗ ΣΠΟΥΔΩΝ**

Οι φοιτητές οι οποίοι δεν θα παρακολουθήσουν τα μαθήματα του Τμήματος σε κάποιο ακαδημαϊκό εξάμηνο μπορούν και συνιστάται να αιτηθούν διακοπή σπουδών.

Ο/Η φοιτητής/τρια που επιθυμεί να αιτηθεί τη διακοπή σπουδών του οφείλει να υποβάλλει στη Γραμματεία του Τμήματος (δια ζώσης, με εξουσιοδοτημένο εκπρόσωπο, ταχυδρομικά με θεώρηση του γνησίου της υπογραφής) συμπληρωμένη την «Αίτηση Διακοπής Σπουδών» που μπορεί να εκτυπώσει από το σύνδεσμο Γραμματεία – Ηλεκτρονικά Έντυπα της ιστοσελίδας του Τμήματος.

Επισημαίνεται ότι, οι φοιτητές/τριες που διακόπτουν τις σπουδές τους, χάνουν την φοιτητική τους ιδιότητα καθ΄ όλο το χρονικό διάστημα της διακοπής. Μετά τη λήξη της, επανέρχονται στο Τμήμα, με τα δικαιώματα και τις υποχρεώσεις που κατείχαν.

Η αίτηση για διακοπή των σπουδών υποβάλλεται εντός του πρώτου μήνα κάθε ακαδημαϊκού εξαμήνου.

Η αίτηση περιλαμβάνει την έναρξη και λήξη του διαστήματος διακοπής σπουδών καθώς και μια γενική αναφορά στους λόγους για τους οποίους αυτή ζητείται.

Για την έγκριση της διακοπής φοίτησης είναι απαραίτητο ο ενδιαφερόμενος/η φοιτητή/τρια να καταθέσει επίσης στη Γραμματεία του Τμήματος:

α) την Ακαδημαϊκή Ταυτότητα (πάσο) και

β) το Βιβλιάριο Υγειονομικής Περίθαλψης (εφόσον υπάρχει)

Μετά τη λήξη της διακοπής σπουδών οι φοιτητές/τριες επανέρχονται στο Τμήμα και παρακολουθούν το εξάμηνο κατά το οποίο διέκοψαν τη φοίτηση τους.

Σε περίπτωση που ο/η φοιτητής/τρια δεν διακόψει τις σπουδές του/της κατά τη διάρκεια απουσίας του/της, επανέρχεται στο Τμήμα κατά το εξάμηνο φοίτησης που διανύει τη δεδομένη χρονική στιγμή.